MITÄ SE SINUUN KOSKEE?
Isä, kiitos Sanasi voimasta. Kiitos, että se tuo ihmisille elämää.
Kiitos, ettei kyse ole vain puheesta, viestinnästä tai puhetaidosta, -
vaan tilaisuudesta antaa Kirjoitustesi avautua elämässämme -
ja viedä meitä eteenpäin suunnitelmassasi.
Rukoilen, että tämä saarna voi puhua ihmisille joka päivä, ei vain tänään.
Jeesuksen nimessä, aamen.
Mitä se sinuun koskee? Tai: Mitä se sinulle kuuluu?
Jeesus sanoi niin Pietarille.
Haluan puhua teille itsensä vertailemisesta muihin.
Minusta se kuuluu epävarmuuteen, jonka kanssa kaikki kamppailevat.
Epävarmuus on ongelman juuri, ja vertailu on yksi sen oksista.
Itsensä jatkuva vertaileminen muihin on huono tapa elää.
Aloitan vähän kevytmielisellä esimerkillä. Olen huomannut, -
että naisilla on erityisiä kykyjä. Ihan totta. Vaimollani ainakin on.
Jos kuljemme jonkun ohi vilkkaalla kadulla, hän vain vilkaisee tätä -
ja osaa saman tien kuvailla, millaiset kengät, jalat, vaatteet, -
laukku, korut, kasvot, olemus, iho ja hiukset tuolla naisella oli.
Hän pystyy kertomaan hänestä suunnilleen kaiken -
ja kysyy: "Näitkö tuon naisen hiukset?" En nähnyt koko naista.
Naisilla on siis erityisiä kykyjä, ja se on tavallaan hauskaa, -
mutta rumimmassa muodossaan vertailu hallitsee ihmisten elämää.
Se voi hallita elämääsi ja saada sinut kokemaan olosi mitättömäksi.
Jeesus puhui aiheesta Pietarille. Hän oli ensin puhunut tälle siitä, -
että tämä tulisi kirkastamaan Jumalaa marttyyrikuolemalla.
Luen jakeesta Joh. 21:19 alkaen.
"Mutta sen hän sanoi antaakseen tietää, minkäkaltaisella kuolemalla -
Pietari oli kirkastava Jumalaa.
Ja tämän sanottuaan hän lausui hänelle: 'Seuraa minua'.
Niin Pietari kääntyi ja näki sen opetuslapsen seuraavan, -
jota Jeesus rakasti." Jae 21 "Kun Pietari hänet näki, -
sanoi hän Jeesukselle: 'Herra, kuinka sitten tämän käy?'
Jeesus sanoi hänelle: 'Jos minä tahtoisin, että hän jää tänne -
siihen asti, kunnes minä tulen, mitä se sinuun koskee? Seuraa sinä minua.'
Niin semmoinen puhe levisi veljien keskuuteen, -
ettei se opetuslapsi kuole; mutta ei Jeesus sanonut hänelle, -
ettei hän kuole, vaan: 'Jos minä tahtoisin, että hän jää tänne -
siihen asti, kunnes minä tulen, mitä se sinuun koskee?'"
Jeesus tarkoitti, että molemmilla oli oma tiensä kuljettavanaan, -
eikä Pietarin kannattanut pohtia sitä, mitä jollekulle toiselle kävisi.
Tuntuuko sinusta joskus, kun katselet muita ihmisiä, -
ettet pärjää yhtä hyvin kuin he tai ole yhtä fiksu kuin he?
Toiset tuntuvat näyttävän paremmilta ja olevan parempia urheilussa.
Vertailu on erityisen tyypillistä nuorille, mutta uskon, -
että se voi olla ongelma kaikenikäisille ihmisille.
Jos vertailet itseäsi muihin, sinusta voi alkaa tuntua, -
että jonkun muun onni on sinun epäonnesi. Se on tietysti hölynpölyä.
Toisen voitto voi tuntua tappiolta, toisen siunaus omalta kamppailulta.
Jos toinen saa mahdollisuuden, voi tuntua, että se viedään sinulta.
Jos joku onnistuu, koet mokanneesi. Tämä on tietysti vihollisen valhe.
Jos olet sisäisesti tarpeeksi vahva keskittymään omaan kamppailuusi -
ja uskomaan, että Jeesus on todella elämäsi kulmakivi ja varma perusta, -
sinulla ei ole mitään syytä pohtia sitä, mitä muille tapahtuu.
Voit vain keskittyä elämään Jumalan sinulle antamassa siunauksessa.
2. korinttilaiskirjeen luvussa 10 Paavali puhuu korinttilaisille -
tuon ajan superapostoleista, -
jotka olivat kovin ylpeitä omasta hengellisyydestään.
He vertailivat ja luokittelivat itseään ja muita. 2. Kor. 10:12―13 -
"Sillä me emme rohkene lukeutua emmekä verrata itseämme eräisiin, -
jotka itseänsä suosittelevat; mutta he ovat ymmärtämättömiä, -
kun mittaavat itsensä omalla itsellään ja vertailevat itseään omaan itseensä.
Me taas emme rupea kerskaamaan yli määrän, -
vaan ainoastaan sen määrätyn vaikutusalan mukaan, -
minkä Jumala on asettanut meille määräksi".
Paavali ei lähtenyt vertailuun mukaan, vaan tyytyi Jumalan hänelle -
antamaan asemaan. On helpottavaa tyytyä siihen, että Jumalan käsi -
on elämäsi yllä, eikä sinun tarvitse vertailla. Olen kilpailuhenkinen.
Se ehkä yllättää teidät. Vaimoni ei ole lainkaan kilpailuhenkinen.
Kilpailuhenki voi auttaa pysymään terävänä, mutta se ei saa hallita.
Ei ole hyvä, jos vertailu nousee sisäisestä pienuudesta.
Itsensä vertailu suhteessa muihin ja itsensä kehuskelu ovat pahasta.
Joskus pastorit ovat tässä pahimpia.
He vertaavat itseään toisiinsa ja kehuvat ja suosittelevat itseään -
ja kilpailevat siitä, kenellä on suurin seurakunta. Tapaan mielelläni -
muita pastoreita ja puhun paljon pastori- ja johtajakonferensseissa.
Saatan kysyä pastoreilta yleisesti, miten heillä menee, -
mutta en utele yksityiskohtia, sillä se voi kuulostaa kehuskelulta.
Joskus se saa ihmiset taistelemaan vertailun kanssa, enkä halua sitä.
Haluan elää avoimesti ja siunattuna ja saada muut hyvälle mielelle.
En halua, että he kokevat olonsa pieniksi. Englannin sana compare, -
'vertailla', tulee kreikasta ja tarkoittaa erottamista tai suosimista.
Raamatussa puhutaan siitä, että osa piti Paavalia parempana, -
toiset suosivat Apollosta. Vertailu saa aina aikaan jakolinjoja.
Yksi pitää yhden pastorin saarnoista, toinen toisen, ja siksi vertailu -
ei yhdistä seurakuntaa eikä saa sitä puhaltamaan yhteen hiileen, -
vaan saa aikaan hajaantumista ja erottelua.
Se on rumaa niin seurakunnassa kuin yksityiselämässäkin.
1. Kor. 3:6 "Minä istutin, Apollos kas- teli, mutta Jumala on antanut kasvun."
Jokaisella on siis oma roolinsa.
Minusta on hienoa, että meillä on pastoritiimi, -
jonka kaikki jäsenet saarnaavat, toimittavat häitä ja hautajaisia -
ja hoitavat muita pastorin tehtäviä. Jos keskitymme vertailuun, -
se johtaa hajaannukseen, mutta jos ymmärrämme, -
että kaikilla on oma panoksensa annettavana hyvän tiimin luomiseksi.
Toivon, että tuo asenne säilyy seurakunnassamme. En halua -
mitään suosimista, jakautumista puolueisiin, kilpailua tai vertailua.
Vertailuun liittyvät myös mielipiteet, -
ankara arvostelu ja sormella osoittelu.
Arvostelu ja virkaan asettaminen ovat Jumalan tehtäviä, eivät meidän.
Jos vertailemme joitakin asioita toisiinsa, arvioimme niitä samalla, -
ja mittaamme usein myös itseämme noiden arvioiden perusteella.
Luukkaan evankeliumin luvussa 18 esiintyy mies, jolla oli huono asenne.
Hän oli fariseus, joka oli todella täynnä omaa erinomaisuuttaan.
Hän kehuskeli hengellisyydellään, sillä hän paastosi kahdesti viikossa -
ja maksoi kymmenykset tunnollisesti. Niinpä hän arveli Jumalan pitävän -
hänestä itsestään enemmän kuin vieressään olevasta publikaanista.
Publikaani vain löi rintaansa ja käytännössä anoi Jumalalta armoa.
Hän tiesi olevansa syntinen. Tiedämme, kummasta Jeesus piti.
Fariseuksella oli tuomitseva asenne, ja hän vain kehui itseään.
Sellainen ei kuulu kristinuskoon, sillä silloin unohdamme Jeesuksen.
Silloin ei voi enää puhua kristityistä. Jeesuksella oli toisenlainen asenne.
Billy Graham sanoi vertailusta, kateudesta ja kehuskelusta näin: -
"Vertailu ja kateus voivat pilata ihmisten maineen, -
jakaa seurakuntia, saada aikaan murhia, kutistaa ystäväpiirimme -
tuhota liikeyrityksemme ja näivettää sielumme."
Vertailu ja kateus voivat siis näivettää sielusi ja tuhota bisneksesi.
Noin sata vuotta sitten Lontoossa oli monia suuria seurakuntia, -
osa jopa maailmankuuluja. Niistä yksi oli Christ Church, -
jonka pastorina toimi mies nimeltä F.B. Meyer.
Oli myös Metropolitan Tabernacle, jossa Charles Spurgeon saarnasi.
Hänellä oli upea palvelutyö, ja tuhannet ihmiset tulivat kokouksiin -
kuulemaan hänen opetustaan.
Oli myös Westminster Chapel, jonka pastori oli G. Campbell Morgan.
Ne olivat kaikki hienoja seurakuntia, mutta pidän F.B. Meyerin sanoista: -
"Siunaus voi mennä minulta ohi, jos pyydän Jumalaa täyttämään -
oman kirkkoni penkit ja lähettämään sinne herätyksen."
Hän kutsui Spurgeonia ja Morgania isoveljikseen ja sanoi heistä: -
"Mutta jos rukoilen heidän puolestaan, saan siunauksen pyytämättäkin, -
sillä pieni kupposeni täyttyy siitä, mikä vuotaa yli heidän maljastaan."
Jos pystymme elämään niin, että rukoilemme siunausta muille, -
uskon, että siunaus on tarttuvaa ja muiden maljasta ylivuotava siunaus -
voi täyttää meidätkin siunauksilla. Jos Jumala siunaa ystävääsi, -
joka tuli uskoon samoihin aikoihin kuin sinä tai jonka kanssa vartuit, -
siunaus voi tarttua sinuunkin, jos olet sitoutunut siunaamaan muita -
ja todella aidosti toivot, että heitä siunataan.
Hillsong-konferenssissa puhumme paljon kaikkialla maailmassa olevien -
paikallisseurakuntien vahvistamisesta.
Haluamme vahvistaa Kristuksen seurakuntaa, mutta se ei onnistu, -
jos vain vertailemme itseämme toisiin ja kilpailemme keskenämme.
Se voi saada olomme hyväksi tai huonoksi riippuen siitä, -
miten pärjäämme vertailussa. Vertailu on tyypillistä pastoreille, -
jos johdamme epävarmuudesta käsin, mikä ei tietysti ole hyvä tapa johtaa.
Vertailu syntyy hiljaisuudessa ja ajatuksissa, joita ei lausuta ääneen.
Jos toisten kokema siunaus saa sinut kokemaan olosi huonommaksi, -
ihmisten rohkaiseminen käy vaikeaksi. Jotkut ovat todella äänekkäitä, -
vaikkeivät sano mitään, sillä vertailu hallitsee heitä.
Harva tunnustaa vertailevansa itseään muihin tai tuo sitä esille.
Se on usein sisäinen kamppailu, joka tuhoaa meidät sisältä käsin.
Sosiaalinen media liittyy vertailuun. Miten paljon seuraajia ja tykkäyksiä?
Näyttääkö joku minua kauniimmalta? Jos kyse on minusta, aivan varmasti.
Tällainen vertailu voi hallita elämääsi. Nuoret ovat sille erityisen alttiita, -
mutta se ei koske vain nuoria. Se voi vaikuttaa koko elämän ajan.
Vertailu syntyy hiljaisuudessa, kun arvotamme itseämme toisten mukaan.
Tiedät olevasi vapaa siitä, kun voit iloita siitä, että saat olla oma itsesi.
Paavalikaan ei lähtenyt mukaan vertailuun, vaan tyytyi elämään -
Jumalan suunnitelman mukaan. Jos pidät Kristuksen kulmakivenäsi -
ja rakennat vakaalle perustalle huolimatta mahdollisista -
puutteistasi ja haasteistasi, sinulla on vahva tulevaisuus.
Minusta tämä on tärkeää. Tiedät olevasi vapaa vertailusta, -
kun et enää käytä itseäsi mittapuuna muiden mittaamiseen.
Jos pidän itseäni mittapuuna jonkun toisen suhteen, -
teen huonoja vertailuja, -
jotka voivat vaikuttaa minuun ja kiusata minua koko elämäni ajan.
Olet vapaa vertailusta, kun voit avoimesti kehua ja rohkaista muita.
Silloin muiden saamat siunaukset eivät haittaa sinua.
Niin minä haluan elää. Vertailu siis syntyy hiljaisuudessa.
Minusta on hassua, mitä opetuslapset tekivät -
ollessaan Jeesuksen mukana maailman tärkeimmässä tehtävässä, -
levittämässä evankeliumin hyvää sanomaa Jumalan Pojan kanssa.
Luulisi, että Jumalan Pojan seura saisi heidät yrittämään käyttäytyä, -
mutta kävellessään Kapernaumiin he vain kiistelivät koko matkan.
Mistä he kiistelivät? Siitä, kuka heistä oli paras tai suurin.
Jos minä olisin pääministerin tai muun tärkeän henkilön seurassa, -
yrittäisin tehdä hyvän vaikutuksen, mutta he vain kinastelivat tästä.
Mark. 9:33―34 "Ja he saapuivat Kapernaumiin."
Ja kotiin tultuaan hän kysyi heiltä: 'Mistä te tiellä keskustelitte?'
Mutta he olivat vaiti; sillä he olivat tiellä keskustelleet -
toistensa kanssa siitä, kuka oli suurin."
Heillä ei ollut kovin paljon sanottavaa. Jos sinun on vaikea puhua siitä, -
mitä sisälläsi oikeasti tapahtuu, tiedät, etteivät asiat ole kunnossa.
Annetaan siis Pyhän Hengen murtaa tuo kahle ja kirous elämästämme.
Toiseksi vertailut muihin ovat pahasta juuresta kasvavia oksia.
Vertailu ja kateus ovat läheistä sukua keskenään.
Itse asiassa vertailun takana on useimmiten kateus, -
ainakin jos kyse on vertailusta kielteisessä mielessä.
Tiesittekö, että Raamatun mukaan rahan himo on kaiken pahan juuri?
Usein huomaan, että kateuden pohjimmainen syy ja myrkky -
on juuri rahan himo. Rahan himo on siis syy ja vertailu seuraus.
Luetaan 1. Tim. 6:10. "Sillä rahan himo on kaiken pahan juuri; -
sitä haluten monet ovat eksyneet pois uskosta -
ja lävistäneet itsensä monella tuskalla."
Itsensä lävistäminen monella tuskalla alkaa siis rahan himosta.
Rahan himo ja rakkaus rahaan voivat ilmetä eri tavoilla.
On ihmisiä, joita raha ilmiselvästi hallitsee. He puhuvat vain rahasta, -
ja raha tuntuu olevan tärkeintä heidän elämässään ja avioliitossaan.
Raha ja materia hallitsevat heitä. Tämä selvä tapaus on helppo nähdä, -
mutta rahan himoa voi olla sekin, ettei kestä kuulla puhetta rahasta, -
antamisesta tai anteliaisuudesta. Jotkut suuttuvat, jos kokouksessa -
rohkaistaan antamaan kymmenyksiä, ikään kuin heidän varojaan uhattaisiin.
Ystäväni, voin kertoa, että sekin juontaa juurensa rahan himosta.
Se täyttää ihmiset kateudella ja monilla muilla huonoilla asioilla.
Se näivettää meidät sisältä ja tekee maailmastamme pienen.
Rahan himo voi näkyä myös siinä, että joku on liiankin kiinnostunut -
jonkun toisen rahoista ja suuttuu, jos tämä menestyy tai saa siunauksen.
Miksi? Ihmisiä hallitsee se, keitä he itse ovat. Se on heille pakkomielle.
On todella surullista, jos uskovan elämä on sellaista, -
sillä se saa meidät elämään todella pienesti.
Paavali sanoi korinttilaisille, ettei heidän elämänsä ollut pientä, -
mutta he elivät elämäänsä pienesti.
Kateus ja vertailu johtavat siihen, että elämme elämäämme pienesti.
Vertailu tähtää ylös, mutta tuo meidät aina alas.
Yritämme kohentaa oloamme vertailemalla itseämme muihin, -
mutta jos teemme niin, tuhoamme mahdollisuutemme jo heti kättelyssä.
Tavoittelemme parempaa oloa, mutta saamme huonomman olon.
Perisynti liittyy tähän olonsa vääränlaiseen kohottamiseen.
Lucifer eli käärme sanoi Eevalle paratiisissa jakeessa 1. Moos. 3:5 -
"vaan Jumala tietää, että sinä päivänä, jona te siitä syötte, -
aukenevat teidän silmänne, -
ja te tulette niinkuin Jumala tietämään hyvän ja pahan".
Se uskotteli, että he voisivat nousta Jumalan asemaan, -
mutta lopputulos oli tuhoisa koko ihmiskunnan kannalta.
Sellainen on Luciferin henki. Lucifer sanoi jakeessa Jes. 14:14 -
"Minä nousen pilvien kukkuloille, teen itseni Korkeimman vertaiseksi."
Tämä kuvaa saatanan asennetta. Hän haluaa korottaa itseään -
vertaamalla itseään muihin. Hän halusi olla kuin Jumala.
Jae 15 "Mutta sinut heitettiin alas tuonelaan, pohjimmaiseen hautaan."
Ylös kurkottaminen pudotti alas.
Jos vertailet itseäsi muihin, sinusta voi olla vaikeaa, -
jos ystäväsi ovat elämässä sinua pidemmällä tai menestyvät hyvin.
Ystävyyssuhteet muokkaavat meitä, -
mutta vertaileva ihminen etsiytyy itseään huonompien seuraan, -
koska menestyvien seura on liian vaikeaa, ja seura tekee kaltaisekseen.
Silloin hän tyytyy vähempään kuin mitä Jumala haluaisi hänelle antaa.
Urheilija kehittyy pelaamalla itseään parempia vastaan, -
vaikka olisikin kiva aina voittaa.
Jos vertaileminen hallitsee sinua, et anna ihmisten kasvattaa itseäsi, -
eikä sinulla ole sellaisia ystäviä, jotka haastaisivat sinua -
tai potkisivat sinua eteenpäin, joten päädyt alaspäin.
Se, minkä toivomme vievän meitä ylöspäin, viekin meitä alaspäin.
Lisäksi saatamme vaivihkaa painaa muita ihmisiä alaspäin -
siinä toivossa, että se nostaisi meitä.
Toisten lyttääminen ei saa sinua tuntemaan oloasi paremmaksi, -
etkä koskaan saa itseäsi näyttämään paremmalta muiden silmissä, -
vaikka saisit jonkun näyttämään itseäsi huonommalta.
Se on läpinäkyvää, ja ihmiset kyllä huomaavat, mitä yrität.
He näkevät vertailun ja epävarmuuden, -
joten sillä tavalla et saa lisää arvostusta heidän silmissään.
Jos vertaileminen hallitsee sinua, et yleensä arvosta itseäsi, -
sillä häviät vertailussa aina. Aina nimittäin löytyy joku, -
jolla on enemmän tykkäyksiä. Vertailija on ankara itselleen, -
elää rajoittunutta elämää ja näivettyy sisältä. Se on surullista.
Vertaileminen myös näivettää ja kutistaa sielusi.
Se tekee sydämestäsi pienen.
Älä näivetä sieluasi, sillä jäät sen vangiksi, kun Jumala siunaa muita.
Ihmisluonto toimii päinvastoin kuin Raamattu kehottaa.
Room. 12:15 "Iloitkaa iloitsevien kanssa, itkekää itkevien kanssa."
Jos vertaamme itseämme muihin, iloitsemme silloin, kun muut itkevät.
Ei ole lainkaan hyvä asia, jos sellainen saa hallita henkeäsi.
Saul-parka Vanhassa testamentissa sai todella hyvän alun.
Hänet voideltiin kuninkaaksi. Sitten hän koki olonsa hyväksi, -
sillä ihmiset lauloivat hänestä: "Saul voitti tuhat".
Hän rakasti tuota laulua ja olisi halunnut heidän laulavan jatkuvasti, -
mutta laulussa oli toinenkin säkeistö: "...mutta Daavid kymmenen tuhatta".
Vertailu iski Sauliin ja sai hänet kokemaan itsensä mitättömäksi.
Hän pilasi elämänsä ja kuninkuutensa vainoamalla Daavidia, -
mutta Raamattu sanoo, että hänen sydämensä soimasi häntä.
Hänen sielunsa pienuus väsytti hänet. Mitä Daavidiin tulee, -
hän ja Saulin poika Joonatan kiintyivät toisiinsa kaikesta sielustaan.
Sellainen onnistuu vain, jos ruma kateus ja vertailu eivät hallitse sinua.
Voin aidosti palvella Jumalaa ja tehdä yhteistyötä tiimini kanssa vain, -
jos vertaileminen ei hallitse minua tai näivetä sieluani.
Silloin voin elää suurella sydämellä, ja toivottavasti tiimi voi rakentaa -
seurakuntaa suurella sydämellä. Jos käytät elämäsi vertailuun, -
kuvittelet aina ansaitsevasi jotain parempaa. Se sulkee sinut ulos.
Se rakentaa elämääsi muureja ja sulkee sinut ulos ihmissuhteista, -
ystävyydestä, siunauksista ja lopulta Jumalan lupauksista.
Jumalan käsi ei ole lyhyt auttamaan, mutta elämämme näivettää sielumme.
Sisällämme on kateuden juuri, ja sen oksat muodostuvat vertailusta.
Liian moni elää vertailun vankina. Päätetään siis sitoutua -
anteliaaseen, rakastavaan ja siunaavaan elämäntapaan.
Ei pelätä sitä, että meitä haastetaan.
Tuetaan seurakuntana aidosti paikallisseurakuntia kaikkialla.
Elämä ei ole kilpailu.
Elämäsi ja Jumalan suunnitelma ovat liian tärkeitä siihen.
Eletään siis Jumalan armon ja lupausten mukaan. Aamen?
Kirjasta on ihmisille apua, koska se on rehellinen.
Tämä mies on elävä todiste Jumalan työstä hänessä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Live, Love, Lead saatavana kirjana, e-kirjana ja äänikirjana
Colour on liike, joka arvostaa naisen sydäntä ja uskoo siihen.
Se on nostanut tuhansia naisia seuraamaan kutsumustaan.
Colour-konferenssien tehtävä on varustaa naisia -
seuraamaan syvimpiä unelmiaan ja saamaan aikaan muutosta.
Haluamme antaa arvoa naiseudelle ja ihmisyydelle.
Colour 2016 Jo 20 vuotta Colour-konferensseja
Kiitos seurastasi. Uskon todella, että meillä ihmisillä on tapana -
vertailla itseämme muihin, mitä Paavali kehotti välttämään.
Eletään siis suurella sydämellä Jumalan armosta. Paavali sanoi, -
että korinttilaisten elämä ei ollut pieni, mutta he elivät sitä pienesti.
Juuri niin tapahtuu, jos vertailemme ja kadehdimme. Jumalalla on sinulle -
suuria asioita varattuna, ja uskon todella, että paras on vielä edessä.
Rakkautesi ympäröi minut, se vyöryy sydämeeni
Löydän ikuisesti paikkani Sinussa, Jumalani
Jalkani veivät minut kauas, mutta nyt olen siellä missä Sinäkin
Löydän ikuisesti paikkani Sinussa, Jumalani
Jään varjoosi loppuelämäkseni
Suomennos: Anni Lähteenmäki